Працягваем нашу падрыхтоўку да свят Велікодных. Сёння Бог пытае ў нас пра нашу веру. Каб не было розных стандартаў, дае нам як абразец веры – Аўраама. Пасля доўгай вандроўкі веры Пан падвяргае Аўраама выпрабаванню – той павінен аддаць на ахвяру на гары Морэ свайго адзінага сына Ісаака. Гэта вера сталая – аддаць Богу нават тое, што ад Яго атрымалі. Вера, па-габрэйску – эмуна, азначае “апірацца поўнасцю на Бога”. Аўраам з’яўляецца правобразам Езуса Хрыста, які “абапёрся” на Айца, калі “увайшоў” у смерць, аддаў Яму ўсё – цэлае жыццё.